Държавен вестник, бр. 47, 2019 г., стр. 37

БРОЙ  47	
Д Ъ Р Ж А В Е Н  В Е С Т Н И К 	
СТР.  37  
което е извършило или се предполага, че 
е извършило антидопингово нарушение, 
САА може да приеме съответно според нея 
намаляване на иначе приложимия период 
на лишаване от състезателни права и други 
последици на всеки етап от процедурата за 
управление на резултатите (включително след 
окончателно решение по обжалване) с цел 
да се насърчат допълнително спортистите и 
други лица да оказват съществена помощ на 
антидопинговите организации. При изклю-
чителни обстоятелства за съществена помощ 
САА може да се съгласи на по-голямо от 
предвиденото по този член намаляване на 
периода на лишаване от състезателни права 
и други последици или дори да няма период 
на лишаване от състезателни права, и/или да 
не се възстановят парични награди, или да 
не се заплащат глоби и разходи. Одобрението 
на САА може да подлежи на възстановяване 
на санкцията, както иначе е предвидено в 
този член. Независимо от чл. 53 решението 
на САА в контекста на този член не може 
да бъде обжалвано от друга антидопингова 
организация.
(8) В случай че по реда на ал. 1 – 3 и 5 
Дисциплинарната комисия суспендира из-
търпяването на част от срока за лишаване 
от права, тя е длъжна незабавно да изпрати 
писмени мотиви за своето решение до всич-
ки антидопингови организации с право на 
обжалване на решението. Ако впоследствие 
Антидопинговият център реши да възстанови 
суспендираната част от срока на лишаване 
от права поради неоказване на очакваното 
значително съдействие от страна на спорти-
ста или друго лице, спортистът или другото 
лице могат да обжалват това решение по 
реда на чл. 53. 
Чл. 62. (1) Срокът за лишаване от права 
може да бъде намален до не по-малко от 
половината на иначе приложимия размер, 
при условие че спортистът или друго лице на-
правят доброволни самопризнания, преди да 
са получили известие за участие в процедура 
по вземане на проби, която би установила 
нарушение на антидопинговите правила, и 
тези самопризнания са единственото надежд-
но доказателство за въпросното нарушение 
към момента, в който са направени.
(2) При незабавно признаване на предя-
вено антидопингово нарушение, твърдяно от 
Антидопинговия център, а също с одобрени-
ето и по преценка както на САА, така и на 
отговарящата за управление на резултатите 
антидопингова организация, спортист или 
друго лице, потенциално подлежащи на 4-го-
дишна санкция по чл. 57 или 58, могат да 
получат намаляване на периода на лишаване 
от състезателни права до минимум 2 години 
в зависимост от тежестта на нарушението 
и от степента на вина на спортиста или на 
другото лице.
(3) Ако организациите по ал. 2 постигнат 
съгласие за намаляване на наказанието, 
Антидопинговият център уведомява писме-
но спортиста или другото лице за взетото 
решение и определя дата и час за явяването 
му в Антидопинговия център.
(4) Ако спортистът или другото лице 
приеме писмено намаленото му по ал. 2 
наказание, изпълнителният директор на 
Антидопинговия център се произнася с 
мотивирано решение и случаят не се внася 
в Дисциплинарната комисия, но решени-
ето подлежи на обжалване пред нея от 
съответната международна федерация и от 
антидопинговата организация на спортиста 
или другото лице, когато тя е различна от 
Антидопинговия център, в 14-дневен срок 
от постановяването му. Наказанието се при-
вежда в изпълнение от спортната федерация 
на спортиста.
(5) Разпоредбите на ал. 2 не се прилагат 
пред Дисциплинарната комисия, но ако орга-
низациите по ал. 2 не постигнат съгласие за 
намаляване на наказанието или спортистът 
или другото лице не приеме направено му 
предложение за намаляване, случаят се внася 
в Дисциплинарната комисия и се разглежда 
по реда на раздел I от тази глава.
Чл. 63. Когато спортистът или друго лице 
установят, че имат право на намаляване на 
санкцията на повече от едно основание по 
наредбата, преди да се приложи намаляване 
или суспендиране по чл. 60, ал. 2, чл. 61 и 
62, се определя иначе приложимият срок 
на лишаване от права по чл. 57, 58, 59 и 64. 
Ако спортистът или другото лице установят, 
че имат право на намаляване или суспенди-
ране на срока на лишаване от права по две 
или повече от разпоредбите на чл. 60, ал. 2, 
чл. 61 и 62, размерът на санкцията може да 
бъде намален или изтърпяването є да бъде 
суспендирано, но оставащият срок на ли-
шаване от права трябва да бъде най-малко 
една четвърт от иначе приложимия срок.
Чл. 64. (1) Спортистите и другите лица 
се наказват за извършено второ нарушение 
на антидопинговите правила, като период-
ът на лишаване от състезателни права не е 
по-кратък от:
1. шест месеца;
2. половината от периода на лишаване от 
права за първото нарушение, без да се взема 
предвид евентуално наложено намаляване 
на санкцията по чл. 61, или
3. двойно увеличаване на периода на ли-
шаване от права, иначе приложим към второ 
нарушение на антидопинговите правила, но 
третирано като първо нарушение, без да се 
взема предвид евентуално наложено нама-
ляване на санкцията по чл. 61.